લેડીઝના કપડાંની ફૅશન સતત બદલાતી રહે છે. કેમ કે સ્ત્રીઓને હંમેશાં કંઈક નવું, તરોતાજા કરે એવું અને એક્સપરિમેન્ટલ થવું ગમતું હોય છે. એ વાતને ધ્યાનમાં રાખીને સચિનભાઈએ સૌથી પહેલાં તો બ્રૅન્ડના લોગોને તાજગી આપી. માર્કેટિંગ માટે બહાર ફરતી વખતે તેઓ માર્કેટમાં શું ચાલે છે? કેમ ચાલે છે? શું નવું છે? શું ક્લાયન્ટની જરૂરિયાત હોઈ શકે? એ બધું સાઇલન્ટલી ઑબ્ઝર્વ કરતા રહેતા. લોગોની સાથે પ્રોડક્ટનું પ્રેઝન્ટેશન પણ અટ્રેક્ટિવ બનાવ્યું. સચિનભાઈ કહે છે ‘હું નવું-નવું વિચારતો રહેતો અને વડીલો સાથે શેઅર કરતો. નવાઈની વાત એ છે કે મારાં વડીલોએ કદી મને હું નાનો છું કે નવો છું એવું ફીલ થવા નથી દીધું. તેમણે મને ફુલ ફ્રીડમ આપી. નવા પ્રયોગો અને નવું રિસ્ક લેવામાં વડીલોએ કદી મને રોક્યો નથી. ઉલટાનું તેમણે પણ કસ્ટમર્સની જરૂરિયાતોને ધ્યાનમાં રાખીને નવી-નવી પ્રોડક્ટ્સ લૉન્ચ કરવાનું પસંદ કર્યું છે. હું તો કહીશ કે વડીલોએ નવી જનરેશનના મિજાજને સમજવામાં જે ઉદારતા અને કુનેહ દાખવ્યો છે એ કાબિલેદાદ છે.’